1 கொரிந்தியர் 12:31ஆ-13:13

<br>"எல்லாவற்றையும்விடச் சிறந்த நெறி ஒன்றை நான் உங்களுக்கு எடுத்துக் காட்டுகிறேன்.
<br>நான் மானிடரின் மொழிகளிலும் வானதூதரின் மொழிகளிலும் பேசினாலும் 
<br>அன்பு எனக்கில்லையேல் ஒலிக்கும் வெண்கலமும் ஓசையிடும் தாளமும் போலாவேன். 
<br>இறைவாக்கு உரைக்கும் ஆற்றல் எனக்கு இருப்பினும், 
<br>மறைபொருள்கள் அனைத்தையும் அறிந்தவனாய் இருப்பினும், 
<br>அறிவெல்லாம் பெற்றிருப்பினும், 
<br>மலைகளை இடம்பெயரச் செய்யும் அளவுக்கு நிறைந்த நம்பிக்கை கொண்டிருப்பினும் 
<br>என்னிடம் அன்பு இல்லையேல் நான் ஒன்றுமில்லை. 
<br>என் உடைமையை எல்லாம் நான் வாரி வழங்கினாலும் 
<br>என் உடலையே சுட்டெரிப்பதற்கென ஒப்புவித்தாலும் 
<br>என்னிடம் அன்பு இல்லையேல் எனக்குப் பயன் ஒன்றுமில்லை. 
<br>அன்பு பொறுமையுள்ளது; 
<br>நன்மை செய்யும்; 
<br>பொறாமைப்படாது; 
<br>தற்புகழ்ச்சி கொள்ளாது; 
<br>இறுமாப்பு அடையாது. 
<br>அன்பு இழிவானதைச் செய்யாது; 
<br>தன்னலம் நாடாது; 
<br>எரிச்சலுக்கு இடம் கொடாது; 
<br>தீங்கு நினையாது. 
<br>அன்பு தீவினையில் மகிழ்வுறாது; 
<br>மாறாக உண்மையில் அது மகிழும். 
<br>அன்பு அனைத்தையும் பொறுத்துக் கொள்ளும்; 
<br>அனைத்தையும் நம்பும்; 
<br>அனைத்தையும் எதிர்நோக்கி இருக்கும்; 
<br>அனைத்திலும் மனஉறுதியாய் இருக்கும். 
<br>இறைவாக்கு உரைக்கும் கொடை ஒழிந்துபோம்; 
<br>பரவசப்பேச்சு பேசும் கொடையும் ஓய்ந்துபோம்; 
<br>அறிவும் அழிந்துபோம். 
<br>ஆனால் அன்பு ஒருபோதும் அழியாது. 
<br>ஏனெனில், நமது அறிவு அரைகுறையானது; 
<br>நாம் அரைகுறையாகவே இறைவாக்கும் உரைக்கிறோம். 
<br>நிறைவானது வரும் போது அரைகுறையானது ஒழிந்துபோம். 
<br>நான் குழந்தையாய் இருந்தபோது குழந்தையைப்போலப் பேசினேன்; 
<br>குழந்தையின் மனநிலையைப் பெற்றிருந்தேன்; 
<br>குழந்தையைப்போல எண்ணினேன். 
<br>நான் பெரியவனானபோது குழந்தைக்குரியவற்றை அறவே விட்டுவிட்டேன். 
<br>ஏனெனில் இப்போது நாம் கண்ணாடியில் காண்பதுபோல் மங்கலாய்க் காண்கிறோம்; 
<br>ஆனால் அப்போது நாம் நேரில் காண்போம். 
<br>இப்போது நான் அரைகுறையாய் அறிகிறேன்; 
<br>அப்போது கடவுள் என்னை அறிந்துள்ளதுபோல் முழுமையாய் அறிவேன். 
<br>ஆக, நம்பிக்கை, எதிர்நோக்கு, அன்பு ஆகிய மூன்றுமே நிலையாய் உள்ளன. 
<br>இவற்றுள் அன்பே தலைசிறந்தது."

1 கொரிந்தியர் திருமுகத்திலிருந்து ஒரு பகுதி
1 கொரிந்தியர் எழுதப்பட்ட சூழலும் நோக்கமும்
1 கொரிந்தியர் நூலின் உட்பிரிவுகள்
1 கொரிந்தியர் திருமுகத்தின் உள்ளடக்கம்